**Zmluva o dielo**

uzatvorená podľa § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov (ďalej len „zákon o verejnom obstarávaní“)

 (ďalej len „zmluva“)

**Článok I.**

**ZMLUVNÉ STRANY**

1.1. Objednávateľ

**Názov: Univerzita Komenského v Bratislave**

Sídlo: Šafárikovo nám. č. 6, 814 99 Bratislava

Štatutárny orgán: prof. JUDr. Marek Števček, DrSc., rektor

Osoba oprávnená na podpis zmluvy: Ing. Ingrid Kútna Želonková, PhD., kvestorka

IČO: 00 397 865

DIČ: 202 084 5332

IČ DPH: SK 202 084 5332

Osoby oprávnené konať

- vo veciach realizácie zmluvy: Ing. Ladislav Vanda

Kontakt: +421 918 110 019

E-mail: ladislav.vanda@uniba.sk

- vo veciach technických: Ján Blaho

Kontakt: +421 918 110 013

E-mail: jan.blaho@uniba.sk

(ďalej len „**objednávateľ**“)

a

1.2. Zhotoviteľ:

**Názov: [.....]**

Sídlo: [.....]

Štatutárny orgán: [.....]

IČO: [.....]

DIČ: [.....]

IČ DPH: [.....]

Zapísaný: [.....]

Bankové spojenie: [.....]

IBAN: [.....]

E-mail: [.....]

Osoby oprávnené konať

- vo veciach zmluvných: [.....]

- vo veciach realizácie zmluvy: [.....]

Kontakt: [.....]

E-mail: [.....]

(ďalej len „**zhotoviteľ**“)

(objednávateľ a zhotoviteľ ďalej spolu aj ako „zmluvné strany“ alebo jednotlivo „zmluvná strana“)

**Článok II.**

**PREDMET ZMLUVY**

1. Podkladom pre uzavretie tejto zmluvy je výsledok verejného obstarávania uskutočneného v rámci dynamického nákupného systému podľa §58-61 zákona o verejnom obstarávaní s názvom: „Architektonické, projekčné a inžinierske služby – DNS“, uverejneného vo Vestníku Úradu pre verejné obstarávanie č. 26/2024 z 06.02.2024, zo dňa 06.02.2024 a v Európskom vestníku dňa 05.02.2024 pod číslom 25-75849, konkrétne výsledok verejného obstarávania zákazky s názvom: „**Vypracovanie PD pre výstavbu ihriska pozostávajúceho z workoutového ihriska a multifunkčného športoviska v blízkosti Átriových domkov v areáli Mlyny UK**“, predmetom ktorej je **geodetické zameranie a vypracovanie projektovej dokumentácie, vykonanie inžinierskych činností a autorského dozoru** (ďalej spolu aj ako „predmet zmluvy“)**.**
2. Predmetom tejto zmluvy je záväzok:
3. zhotoviteľa, že pre objednávateľa v rozsahu a za podmienok dohodnutých v článku III. ods. 1 tejto zmluvy a v jej prílohách vykoná a/alebo zabezpečí geodetické práce;
4. zhotoviteľa, že vyhotoví projektovú dokumentáciu v rozsahu podľa článku III. ods. 2 tejto zmluvy pre objednávateľa a odovzdá ho zhotovené v rozsahu a v kvalite vymedzenej v tejto zmluve a v jej prílohách v termíne dohodnutom v čl. V. tejto zmluvy objednávateľovi;
5. zhotoviteľa, že pre objednávateľa v rozsahu a za podmienok dohodnutých v článku III. ods. 3 tejto zmluvy a v jej prílohách vykoná a/alebo zabezpečí inžiniersku činnosť;
6. zhotoviteľa, že pre objednávateľa v rozsahu a za podmienok dohodnutých v článku III. ods. 4 tejto zmluvy a v jej prílohách vykoná a/alebo zabezpečí výkon autorského dozoru;
7. zhotoviteľa, že pre objednávateľa v rozsahu a za podmienok dohodnutých v článku III. ods. 5, 6, 7 a 8 tejto zmluvy a v jej prílohách vykoná a/alebo zabezpečí výkon odborníka – autorizovaného stavebného inžiniera;
8. zhotoviteľa zodpovedať za všetky povinnosti na úseku BOZP a PO, ktoré mu stanovuje zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov a zákon č. 314/2001 Z. z. o ochrane pred požiarmi v znení a doplnení neskorších zákonov;
9. zhotoviteľa, že bude rešpektovať všetky požiadavky objednávateľa týkajúce sa predmetu zmluvy a predmet zmluvy vykoná v súlade s podmienkami stanovenými touto zmluvou a v súlade s príslušnými platnými právnymi predpismi a technickými normami;
10. objednávateľa, že poskytne zhotoviteľovi v nevyhnutnom rozsahu potrebnú súčinnosť spočívajúcu najmä v odovzdaní doplňujúcich údajov, upresnení podkladov, vyjadrení a stanovísk, ktorého potreba vznikne v priebehu plnenia predmetu zmluvy. Toto spolupôsobenie poskytne objednávateľ zhotoviteľovi bezodkladne, najneskôr však do 7 kalendárnych dní od jeho písomného vyžiadania, ak sa zmluvné strany nedohodnú inak;
11. objednávateľa, že prevezme riadne a včas zrealizované dielo a riadne a včas poskytnuté činnosti a súvisiace práce  a zaplatí zhotoviteľovi cenu za dielo podľa čl. VII. tejto zmluvy;
12. zhotoviteľa, že udelí objednávateľovi súhlas na použitie diela uvedený v čl. XII. tejto zmluvy;
13. zhotoviteľa poskytnúť súčinnosť objednávateľovi aj počas verejného obstarávania zákazky na výber zhotoviteľa stavebných prác, najmä, nie však výlučne - poskytovanie vysvetlení súťažných podkladov (projektovej dokumentácie a výkazu výmer) na otázky zo strany záujemcov doručených objednávateľovi, príprava odpovedí pri doručení žiadostí
o nápravu/námietok (týkajúcich sa projektovej dokumentácie a výkazu výmer) zo strany dotknutých osôb v procese verejného obstarávania v lehotách určených v zákone o verejnom obstarávaní). Vysvetlenie, resp. odpovede je zhotoviteľ povinný vypracovať a doručiť objednávateľovi bezodkladne, najneskôr do 3 pracovných dní tak, aby ich mohol objednávateľ preukázateľne oznámiť všetkým záujemcom, resp. zaslať dotknutým úradom v čo najkratšej lehote;
14. zhotoviteľa byť členom v komisii na vyhodnotenie ponúk v procese verejného obstarávania projektovanej zákazky, t. j. zákazky na výber zhotoviteľa stavebných prác.

**Článok III.**

**DIELO A USKUTOČNENIE ČINNOSTÍ A SÚVISIACICH PRÁC**

1. Zhotoviteľ sa zaväzuje, že na vlastné náklady a nebezpečenstvo pre objednávateľa vykoná alebo zabezpečí geodetické práce spočívajúce vo vyhotovení geodetického zamerania existujúceho výškového priebehu pozemku v teréne a existujúcich prvkov polohopisu.
2. projektovú dokumentáciu (ďalej aj ako „PD“) **„*Vypracovanie PD pre výstavbu ihriska pozostávajúceho z workoutového ihriska a multifunkčného športoviska v blízkosti Átriových domkov v areáli Mlyny UK“*** (ďalej aj „stavba“) podľa tejto zmluvy a jej príloh a v súlade s požiadavkami objednávateľa, a to:
3. dokumentáciu pre stavebné povolenie v podrobnostiach realizácie stavby (ďalej aj ako „DSPRS“) podľa požiadaviek objednávateľa vrátane členenia PD, ako aj výkazu výmer a rozpočtu do samostatných celkov podľa stavebných objektov a s rozdelením položiek výkazu výmer a rozpočtu na jednotlivé bloky a profesie;
4. výkaz výmer a rozpočet musí byť zároveň pre účely verejného obstarávania (výber zhotoviteľa stavby) spracovaný v súlade s § 42 zákona o verejnom obstarávaní,
t. j. bez odkazu na konkrétneho výrobcu, výrobného postupu, obchodného označenia, patentu, typu, oblasti alebo miesta pôvodu alebo výroby, ak by tým dochádzalo k znevýhodneniu alebo vylúčeniu určitých záujemcov alebo tovarov, ak si
to nevyžaduje predmet zákazky. Takýto odkaz možno použiť len vtedy, ak nemožno opísať predmet zákazky dostatočne presne a zrozumiteľne, a takýto odkaz musí byť doplnený slovami „alebo ekvivalentný“ s určením požadovaných minimálnych technických štandardov;
5. zmeny a doplnky PD;

(ďalej aj ako „dielo“).

* + 1. Zhotoviteľ sa zaväzuje, že pre objednávateľa vykoná a/alebo zabezpečí inžiniersku činnosť, ktorá spočíva najmä (nie však výlučne) v:
1. zabezpečení vydania písomného oznámenia stavebného úradu s kladným stanoviskom k ohláseniu stavby alebo vydania právoplatného stavebného povolenia (v závislosti od posúdenia príslušným stavebným úradom), vrátane prerokovania PD s príslušnými orgánmi štátnej správy a samosprávy a organizáciami za účelom vydania písomného oznámenia stavebného úradu s kladným stanoviskom k ohláseniu stavby alebo právoplatného stavebného povolenia, zabezpečenie všetkých vyjadrení a povolení, vypracovanie a podanie ohlásenia stavby príslušnému stavebnému úradu alebo žiadosti o vydanie stavebného povolenia v zmysle § 54 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (ďalej aj „stavebný zákon“). V prípade potreby prepracovania PD v dôsledku nutnosti zapracovania podmienok záväzných stanovísk a/alebo ostatných orgánov verejnej správy a/alebo iných dotknutých orgánov v rámci stavebného konania a tiež prípadných podmienok vyplývajúcich zo stavebného povolenia;
2. poskytovaní súčinnosti pri tvorbe podmienok objednávateľa ako verejného obstarávateľa pre výber zhotoviteľa stavby, najmä spracovanie technickej časti podkladov pre výber zhotoviteľa stavby, odborná pomoc a súčinnosť v procese verejného obstarávania vrátane vyhodnotenia ponúk;
3. zabezpečení vydania právoplatného kolaudačného rozhodnutia, spolupráca
s objednávateľom pri uplatňovaní požiadaviek vyplývajúcich z kolaudačného konania, zabezpečenie povolenia na predčasné alebo dočasné užívanie stavby alebo jej častí;
4. úhrade správnych a iných poplatkov.
	* 1. Zhotoviteľ sa zaväzuje, že pre objednávateľa vykoná a/alebo zabezpečí výkon autorského dozoru, ktorým sa na účely tejto zmluvy rozumie najmä (nie však výlučne) :
5. účasť na odovzdaní staveniska zhotoviteľovi stavby, pravidelná účasť na kontrolných dňoch, účasť pri odovzdaní a prevzatí stavby a kolaudačnom konaní;
6. poskytovanie súčinnosti, konzultácií, poradenskej alebo inej odbornej činnosti súvisiacej s predmetom tejto zmluvy na základe požiadaviek objednávateľa, a to počas celej realizácii stavby;
7. kontrola vykonávania prác a dodávok zhotoviteľom stavby podľa PD;
8. spolupráca s objednávateľom pri aktualizácii zmluvných vzťahov so zhotoviteľom stavby v priebehu realizácie, odborné posudzovanie návrhov na zmeny a doplnky PD vyžiadané zhotoviteľom stavby alebo objednávateľom;
9. spolupráca s objednávateľom pri plnení požiadaviek vyplývajúcich z kolaudačného konania.
10. Podrobnejšie vymedzenie predmetu zmluvy a špecifikácia nárokov objednávateľa na vykonanie diela a poskytnutie inžinierskej činnosti a činnosti autorského dozoru je uvedená v prílohe č. 1 tejto zmluvy.
11. Zhotoviteľ sa zaväzuje mať počas celej doby realizácie predmetu zmluvy k dispozícii nasledovných odborníkov, ktorých odbornú spôsobilosť deklaroval na základe požiadaviek objednávateľa v procese verejného obstarávania:

Autorizovaný stavebný inžinier a geodet: [meno a priezvisko doplní úspešný uchádzač].

1. Autorizovaný stavebný inžinier (ďalej aj „ASI“) musí počas celej doby platnosti tejto zmluvy spĺňať odbornú spôsobilosť pre výkon ASI.
2. Zhotoviteľ je povinný zabezpečiť, aby ASI bol k dispozícii počas celej doby platnosti a účinnosti tejto zmluvy, a nebol zo strany zhotoviteľa odvolaný ani nahradený inou osobou. Ak nebude možné zabezpečiť, aby bol ASI k dispozícii počas celej doby platnosti a účinnosti tejto zmluvy, je zhotoviteľ povinný túto skutočnosť bezodkladne oznámiť objednávateľovi a zároveň zabezpečiť kontinuálnu náhradu ASI osobou spĺňajúcou minimálne totožné podmienky týkajúce sa vzdelania a odbornej praxe za podmienky dodržania ustanovení zákona o verejnom obstarávaní. Zhotoviteľ požiada objednávateľa o vykonanie zmeny ASI na základe písomnej odôvodnenej žiadosti, ktorej prílohou budú doklady preukazujúce splnenie podmienok účasti navrhovaného ASI na úrovni rovnakej alebo vyššej ako u pôvodného ASI. Zhotoviteľ je oprávnený zmeniť ASI len s predchádzajúcim písomným súhlasom objednávateľa, a to prostredníctvom uzavretia písomného dodatku k tejto zmluve.
3. Objednávateľ je oprávnený odmietnuť zmenu ASI v najmä prípade, ak navrhovaný ASI nespĺňa požadované vzdelanie a odbornú prax. Zhotoviteľ je v takomto prípade povinný do 5 pracovných dní predložiť objednávateľovi iného, vyhovujúceho ASI.

**Článok IV.**

**SPÔSOB PLNENIA PREDMETU ZMLUVY**

1. Zhotoviteľ dodá a poskytne objednávateľovi v rámci dohodnutého predmetu zmluvy, dohodnutej ceny a dohodnutých termínov dielo, práce a činnosti podľa tejto zmluvy nasledovne:

*Vyhotovenie a poskytnutie predmetu zmluvy podľa čl. III. ods. 1 zmluvy:*

1. Zhotoviteľ pre objednávateľa vykoná a/alebo zabezpečí geodetické práce spočívajúce vo vyhotovení geodetického zamerania existujúceho výškového priebehu pozemku v teréne a existujúcich prvkov polohopisu v zmysle prílohy č. 1 tejto zmluvy. Zhotoviteľ je povinný dodržať všetky podmienky stanovené vyhláškou č. 300/2009 Z.z.. V prípade potreby doprojektovania zmien a doplnkov si geodetické podklady (domeranie územia) zabezpečí zhotoviteľ na vlastné náklady, pričom rozsah geodetickej časti zmien musí vopred odsúhlasiť objednávateľ. Všetky náklady na geodetické práce vyplývajúce z činností zhotoviteľa sú zahrnuté v celkovej zmluvnej cene, t.j. nebudú sa fakturovať zvlášť. Vyhotovenie a odovzdanie geodetického zamerania stavby v príslušnom počte vyhotovení a v dohodnutom formáte je zahrnutá v celkovej zmluvnej cene. Všetky geodetické elaboráty zhotoviteľ odovzdá objednávateľovi overené autorizovaným geodetom

*Vyhotovenie a poskytnutie predmetu zmluvy podľa čl. III. ods. 2 zmluvy:*

1. Zhotoviteľ sa zaväzuje textovú časť PD vykonať v slovenskom jazyku, na svoje náklady a na svoje nebezpečenstvo, v dojednanom termíne, podľa pokynov objednávateľa, v súlade s rozhodnutiami a vyjadreniami orgánov a organizácií a účastníkov stavebného konania, v súlade s príslušnými STN, všeobecne záväznými právnymi predpismi
a technickými predpismi, podľa podmienok tejto zmluvy a jej príloh, v rozsahu stanovenom v prílohe č. 1 tejto zmluvy a odovzdať ho objednávateľovi v termíne dohodnutom touto zmluvou.
2. Za riadne a včas vyhotovenú PD zhotoviteľom sa pre účely tejto zmluvy považuje včasné, bezchybné, podrobné a úplné dokončenie PD, ktorá bude odovzdaná objednávateľovi na základe preberacieho protokolu podpísaného oboma zmluvnými stranami.
3. Zhotoviteľ je povinný odovzdať objednávateľovi PD v minimálnom rozsahu v ôsmich (10) pare v tlačenej podobe, v jednom (1) vyhotovení v elektronickej podobe zapísanej na CD/USB nosiči (výkresovú časť prepisovateľná v DWG formáte a textovú časť vo formáte Word, Excel. Zároveň celú dokumentáciu vo formáte PDF).
4. Súčasťou PD bude aj časť „doklady“, do ktorej budú po zabezpečení právoplatného stavebného povolenia doplnené všetky doklady, ktoré boli vydané v rámci procesu prípravy a realizácie stavebného konania (originály do pare č. 1 overenej stavebným úradom v stavebnom konaní a kópie komplet dokladov do ostatných pare+ 1 krát na CD/USB nosiči v digitálnej podobe).
5. Ak sa v PD vypracovanej zhotoviteľom alebo v ostatnej dokumentácii resp. podkladoch vypracovaných zhotoviteľom vyskytnú chyby, opomenutia, nejasnosti, rozpory, nedostatky alebo iné vady, zhotoviteľ sa ich zaväzuje odstrániť, resp. opraviť
a to bezodkladne po tom, ako sa o nich dozvedel, pričom náklady na ich odstránenie resp. opravu znáša v plnej výške zhotoviteľ bez ohľadu na to, či alebo kedy boli objednávateľom zistené, a to bez ohľadu na súhlasy, prevzatia alebo schválenia zo strany objednávateľa alebo príslušného stavebného dozoru.

*Vyhotovenie a poskytnutie predmetu zmluvy podľa čl. III. ods. 3 zmluvy:*

1. Zhotoviteľ sa zaväzuje, že v časti uskutočnenia inžinierskej činnosti zhotoviteľ využije v záujme objednávateľa príslušné prostriedky podľa právneho poriadku Slovenskej republiky tak, aby to umožňovalo splnenie jeho povinností vyplývajúcich z tejto zmluvy. Inžiniersku činnosť musí zhotoviteľ uskutočňovať v súlade so záujmami objednávateľa, ktoré sú zhotoviteľovi známe; zhotoviteľ je povinný písomne si vyžiadať od objednávateľa všetky informácie potrebné pre posúdenie záujmu objednávateľa v príslušnom prípade. Zhotoviteľ je v súvislosti s uskutočňovaním inžinierskej činnosti podľa tejto zmluvy povinný písomne oznámiť objednávateľovi všetky okolnosti, ktoré zistil pri jej uskutočňovaní a ktoré môžu mať vplyv na zmenu pokynov objednávateľa. V prípade, ak zhotoviteľovi nie je známy v konkrétnom prípade záujem objednávateľa, je zhotoviteľ povinný si písomne vyžiadať vyjadrenie objednávateľa; ak vec neznesie odklad, je zhotoviteľ povinný postupovať
až do obdržania stanoviska objednávateľa tak, aby rešpektoval základné požiadavky objednávateľa, ktorými sú požiadavka na ekonomickú výhodnosť a hospodárnosť projektovaného technického riešenia, požiadavka na súlad s právnymi predpismi Slovenskej republiky, vrátane technických predpisov a požiadavka na súlad s technickými normami.

*Vyhotovenie a poskytnutie predmetu zmluvy podľa čl. III. ods. 4 zmluvy:*

1. Zhotoviteľ sa zaväzuje poskytnúť výkon autorského dozoru na stavbe v súvislosti s realizáciou stavby na základe písomného vyzvania objednávateľa - predovšetkým formou konzultácií a súčinností v priebehu realizácie a výstavby stavby ako i formou osobnej účasti na stavbe. Zhotoviteľ je zároveň povinný vopred písomne upozorniť objednávateľa na nedodržanie podmienok DSPRS, ktoré môžu viesť ku škodám na stavbe*.*
2. Zhotoviteľ bude pri výkone autorského dozoru zastupovať objednávateľa pred príslušnými orgánmi po stránke projekčno-technickej. Zhotoviteľ je zároveň povinný poskytnúť súčinnosť pri riešení nesúladov medzi skutočnými a navrhovanými parametrami konštrukcií a materiálov, ako aj súčinnosť pri riešení problémov, ktoré vzniknú počas realizácie stavby.

**Článok V.**

**TERMÍNY VYKONANIA DIELA**

1. Zhotoviteľ sa zaväzuje, že vypracuje a dodá dielo a vykoná geodetické zameranie a inžiniersku činnosť, autorský dozor a ďalšie činnosti tvoriace predmet tejto zmluvy v rozsahu a obsahu dohodnutom v tejto zmluve a podľa nasledovného časového harmonogramu:
2. geodetické zameranie existujúceho výškového priebehu pozemku v teréne a existujúcich prvkov polohopisu v lehote do **20 kalendárnych dní** odo dňa doručenia písomnej výzvy objednávateľa na začatie prác
3. DSPRS do **45 kalendárnych** dní odo dňa doručenia písomnej výzvy objednávateľa na začatie prác,
4. písomné oznámenie s kladným stanoviskom stavebného úradu k ohláseniu stavby alebo právoplatné stavebné povolenie do **60 kalendárnych dní** odo dňa odsúhlasenia PD objednávateľom,
5. právoplatné kolaudačné rozhodnutie **do 60 kalendárnych dní** odo dňa odovzdania dokončenej stavby zhotoviteľom stavby a jej prevzatia objednávateľom,
6. autorský dozor v lehote odo dňa odovzdania staveniska zhotoviteľovi stavby až do vydania právoplatného kolaudačného rozhodnutia. O odovzdaní a prevzatí staveniska bude objednávateľ zhotoviteľa vopred písomne informovať.
7. Zhotoviteľ sa touto zmluvou zaväzuje vykonávať geodetické práce minimálne v rozsahu podľa čl. III. ods. 1 tejto zmluvy a prílohy č. 1 tejto zmluvy
8. Zhotoviteľ sa zaväzuje, že koncept DSPRS, ktorý bude obsahovať aj prípadné pripomienky, stanoviská a vyjadrenia dotknutých subjektov/orgánov bude pravidelne predkladať objednávateľovi na pripomienkovanie. Zmluvné strany sa dohodli, že objednávateľ zašle zhotoviteľovi písomnú výzvu na priebežnú kontrolu DSPRS a zhotoviteľ bezodkladne zašle objednávateľovi rozpracovaný koncept DSPRS alebo navrhne pracovné stretnutie za účasti oboch zmluvných strán v mieste určenom objednávateľom. V prípade, ak objednávateľ zistí akékoľvek vady/nedostatky diela alebo jeho časti, zhotoviteľ je povinný ich bezodkladne odstrániť, najneskôr však do uplynutia lehoty podľa čl. V. ods. 1 písm. b) tejto zmluvy, pričom zhotoviteľ je povinný ešte v tejto lehote zaslať zapracované pripomienky do diela objednávateľovi na opätovnú kontrolu, pokiaľ sa zmluvné strany nedohodnú inak.
9. Zhotoviteľ sa zaväzuje dodať verziu DSPRS v štádiu finalizácie s rozpočtovými nákladmi objednávateľovi na jej finálnu kontrolu a schválenie najneskôr **15** **dní** pred termínom jej odovzdania na základe písomnej výzvy objednávateľa, po zapracovaní všetkých prípadných požiadaviek alebo pripomienok objednávateľa k predkladaným konceptom PD, orgánov štátnej správy, samosprávy a iných dotknutých osôb, ako aj po zapracovaní pripomienok uvedených v úradných rozhodnutiach a povoleniach, pokiaľ sa obe zmluvné strany nedohodnú inak. V prípade, ak objednávateľ zistí akékoľvek vady/nedostatky diela alebo jeho časti,  zhotoviteľ je povinný ich odstrániť bezodkladne, ak sa zmluvné strany nedohodnú na inej lehote. Lehota na odovzdanie PD podľa čl. V. ods. 1 písm. b) tejto zmluvy sa v tomto prípade predlžuje o dobu trvania finálnej kontroly objednávateľom a v prípade pripomienok objednávateľa k PD je zhotoviteľ povinný ich bezodkladne zapracovať, najneskôr však do uplynutia lehoty uvedenej v čl. V. ods. 1 písm. b) predĺženej o dobu, počas ktorej objednávateľ PD finálne kontroloval.
10. Zhotoviteľ sa zaväzuje uskutočňovať inžiniersku činnosť minimálne v rozsahu podľa čl. III. ods. 3 tejto zmluvy a prílohy č. 1 tejto zmluvy,a to do momentu právoplatnosti všetkých rozhodnutí týkajúcich sa budúcej realizácie stavby, ktoré s výkonom inžinierskej činnosti súvisia.
11. Zhotoviteľ sa touto zmluvou zaväzuje vykonávať autorský dozor minimálne v rozsahu podľa čl. III. ods. 4 tejto zmluvy a prílohy č. 1 tejto zmluvy, počas celej realizácie stavby zhotoviteľom stavby ako úspešným uchádzačom v samostatnom verejnom obstarávaní na uskutočnenie stavebných prác. Zhotoviteľ sa zaväzuje vykonávať autorský dozor počnúc dňom odovzdania staveniska zhotoviteľovi stavby na základe doručenia písomnej výzvy zhotoviteľovi zo strany objednávateľa až do vydania právoplatného kolaudačného rozhodnutia stavby podľa príslušných právnych predpisov.
12. Predmet zmluvy podľa čl. III. ods. 2 tejto zmluvy je splnený riadnym vypracovaním a protokolárnym odovzdaním diela v lehotách podľa tohto čl. V. ods. 1 b) tejto zmluvy a v rozsahu a obsahu dohodnutom v čl. IV. zmluvy a v prílohe č. 1 tejto zmluvy oprávnenej osobe (zástupcovi objednávateľa vo veciach realizácie zmluvy) po obdržaní vyjadrenia objednávateľa podľa odseku 3. tohto článku zmluvy. Preberací protokol podpíšu oprávnené osoby každej zo zmluvných strán. Za deň dodania sa považuje deň uvedený v preberacom protokole.
13. Objednávateľ nie je povinný prevziať dielo, ak vykazuje zjavné vady, chyby a nedostatky. V takom prípade objednávateľ nie je v omeškaní s prevzatím diela. Vykonanie kontroly
zo strany objednávateľa nezbavuje zhotoviteľa zodpovednosti za vady diela, ktoré existovali v čase odovzdania a prevzatia diela a ktoré vyšli najavo neskôr.
14. Zhotoviteľ sa zaväzuje odovzdať dielo ako celok naraz, ak sa zmluvné strany nedohodnú
na odovzdaní a prevzatí niektorých častí diela samostatne.
15. Inžinierska činnosť sa považuje v príslušnom prípade (podľa okolností) za uskutočnenú získaním príslušných rozhodnutí alebo iných administratívnych aktov, a to momentom nadobudnutia ich právoplatnosti.
16. Prerušenie práce z dôvodov na strane zhotoviteľa nemá vplyv na termíny zhotovenia a odovzdania diela. Zvýšené náklady na zhotovenie diela a výkon činnosti podľa čl. III. ods. 2 a 3 tejto zmluvy spojené s nepredvídateľnými okolnosťami sú zahrnuté v dohodnutej cene. Podobne platí, že na plnenie termínov zo strany zhotoviteľa nemá vplyv prejednávanie akýchkoľvek naviac, resp. menej prác. Ustanovenie bodu 3 tohto článku zmluvy tým nie je dotknuté.
17. Lehoty na zabezpečenie právoplatného stavebného povolenia podľa čl. V. ods. 1 písm. c) tejto zmluvy a právoplatného kolaudačného rozhodnutia podľa čl. V. ods. 1 písm. d) tejto zmluvy sa môžu primerane predĺžiť z opodstatnených dôvodov, ktoré nie sú na strane zhotoviteľa,
a to najmä z dôvodov uvedených v ods. 12 a 13. tohto článku zmluvy.
18. Zhotoviteľ nezodpovedá za prípadné oneskorené stanoviská, rozhodnutia, potvrdenia
a overenia dotknutých orgánov štátnej správy, samosprávy, organizácií, právnických osôb a fyzických osôb vydané po uplynutí zákonných lehôt v rámci výkonu inžinierskej činnosti,
ak toto nie je dôsledkom porušenia jeho povinností podľa tejto zmluvy.
19. Zhotoviteľ nezodpovedá za prípadné prieťahy v konaniach spôsobené orgánmi štátnej
a verejnej správy, pokiaľ tieto nie sú dôsledkom  porušenia jeho povinností podľa tejto zmluvy, ako aj v prípade neposkytnutia spolupôsobenia zo strany objednávateľa pri výkone inžinierskej činnosti.
20. Zhotoviteľ je povinný písomne upozorniť objednávateľa, že nastali skutočnosti uvedené v odsekoch 12 a 13 tohto článku zmluvy bezodkladne, najneskôr do 5 dní odkedy sa zhotoviteľ túto skutočnosť dozvedel, a je povinný využiť všetky prostriedky, ktorých využitie umožňuje právny poriadok Slovenskej republiky smerujúce k tomu, aby v uvedených odsekoch vymedzené skutočnosti nenastali alebo aby minimalizoval ich následky (napr. opatrenia proti nečinnosti), a to hlavne splnením si notifikačnej povinnosti voči dotknutým orgánom štátnej a verejnej správy, samosprávy, organizáciám, právnickým a fyzickým osobám.

**Článok VI.**

**SUBDODÁVATELIA**

1. Zhotoviteľ vyhlasuje, že je oprávnený a odborne spôsobilý vykonávať všetky činnosti, ktoré sú predmetom tejto zmluvy a pre tieto činnosti a na vyhotovenie dohodnutého diela je v plnom rozsahu náležite kvalifikovaný. Zároveň vyhlasuje, že je oboznámený so všetkými skutočnosťami dôležitými pre úspešné a riadne vykonanie všetkých zmluvne dohodnutých činností a so všetkými podkladmi potrebnými pre riadne zhotovenie a odovzdanie diela.
2. Zhotoviteľ je povinný plniť predmet zmluvy najmä vlastnými kapacitami. Zhotoviteľ použije na zhotovenie diela iba odborne kvalifikovaný personál, a to v kapacite dostačujúcej na riadne a včasné splnenie jeho povinností podľa tejto zmluvy. Zhotoviteľ môže poveriť vykonaním časti diela aj iný právny subjekt, t. j. svojich subdodávateľov. Pri vykonávaní časti diela iným subdodávateľom má zhotoviteľ rovnakú zodpovednosť, ako keby dielo vykonával sám.
3. Zhotoviteľ, ako aj každý jeho subdodávateľ sa zaväzuje, že sa v budúcnosti zdrží akéhokoľvek konania, ktoré by mohlo byť označené ako konflikt záujmov, najmä, že sa nezúčastní žiadneho verejného obstarávania nadväzujúceho na predmet tejto zmluvy, a to v pozícií uchádzača, subdodávateľa uchádzača, inej osoby, člena skupiny dodávateľov a pod..
4. Zhotoviteľ je povinný podľa § 41 ods. 3 zákona o verejnom obstarávaní najneskôr v deň uzavretia tejto zmluvy uviesť údaje o všetkých subdodávateľoch, ktorí sú mu v tom čase známi, a to *údaje v rozsahu: obchodný názov, sídlo a IČO, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, telefónne číslo a e-mail predmet a % podiel subdodávky.* Údaje o subdodávateľoch zhotoviteľa, ktorí sa budú podieľať na zhotovení diela, tvoria prílohu č. 3 tejto zmluvy.
5. V prípade zámeru realizovať nástup nového subdodávateľa a taktiež zámeru realizovať zmenu pôvodného subdodávateľa, prípadne pri zmene údajov pôvodného subdodávateľa je zhotoviteľ povinný písomne informovať objednávateľa na kontaktné emaily uvedené v č. XIV. ods. 2 písm. c) tejto zmluvy do piatich pracovných dní odo dňa uzatvorenia zmluvy so subdodávateľom o jeho nástupe na realizáciu predmetu zmluvy, resp. odo dňa, kedy došlo k zmene údajov. Subdodávateľ je oprávnený nastúpiť na realizáciu predmetu zmluvy až po súhlasnom vyjadrení objednávateľa. Objednávateľ je povinný vyjadriť svoj súhlas alebo nesúhlas s navrhovaným subdodávateľom do 3 pracovných dní odo dňa doručenia písomného oznámenia zhotoviteľom.
6. Zmluvné strany sa výslovne dohodli, že na zmeny uvedené v predchádzajúcom bode nie je potrebné uzatvoriť dodatok k tejto zmluve.
7. Objednávateľ má právo odmietnuť subdodávateľa doručením písomného oznámenia zhotoviteľovi, v ktorom objednávateľ uvedie dôvod odmietnutia (dôvodom odmietnutia môže byť napríklad predchádzajúca zlá skúsenosť so subdodávateľom). Zhotoviteľ sa zaväzuje takéhoto subdodávateľa bez zbytočného odkladu nahradiť novým, ktorý rovnako musí spĺňať všetky vyššie uvedené podmienky.

**Článok VII.**

**CENA**

1. Cena za vykonanie diela, prác a činností v rozsahu a podľa odsekov článku III. tejto zmluvy je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov ako cena maximálna. Zhotoviteľ bude fakturovať len skutočne zrealizované práce a vykonané činnosti.
2. Zmluvné strany sa dohodli, že celková cena za vykonanie diela, prác a činnosti v rozsahu a podľa odsekov článku III. tejto zmluvy vyplýva zo súťažnej ponuky zhotoviteľa a jej štruktúra je nasledovná:
3. Zmluvná cena za predmet zmluvy podľa čl. III. ods. 1.tejto zmluvy:

 Cena v EUR bez DPH: €

 Sadzba DPH 20 % v EUR: €

 Cena diela v EUR celkom s DPH: €

 Slovom:

1. Zmluvná cena za predmet zmluvy podľa čl. III. ods. 2.tejto zmluvy:

 Cena v EUR bez DPH: €

 Sadzba DPH 20 % v EUR: €

 Cena diela v EUR celkom s DPH: €

 Slovom:

1. Zmluvná cena za predmet zmluvy podľa čl. III. ods. 3 tejto zmluvy (zabezpečenie právoplatného stavebného povolenia)):

 Cena v EUR bez DPH: €

 Sadzba DPH 20 % v EUR: €

 Cena za výkon inžinierskej činnosti v EUR celkom s DPH: €

 Slovom:

1. Zmluvná cena za predmet zmluvy podľa čl. III. ods. 3 tejto zmluvy (zabezpečenie právoplatného kolaudačného rozhodnutia):

 Cena v EUR bez DPH: €

 Sadzba DPH 20 % v EUR: €

 Cena za výkon inžinierskej činnosti v EUR celkom s DPH: €

 Slovom:

1. Zmluvná cena za predmet zmluvy podľa čl. III. ods. 4 tejto zmluvy:

 Cena v EUR bez DPH: €

 Sadzba DPH 20 % v EUR: €

 Cena za výkon autorského dozoru v EUR celkom s DPH: €

 Slovom:

1. Celková zmluvná cena za vykonanie diela, prác a činností podľa čl. III. tejto zmluvy spolu:

 Cena v EUR bez DPH: €

 Sadzba DPH 20 % v EUR: €

Celková zmluvná cena v EUR celkom (cena dohodnutá v tomto odseku 2 pod písm. a) až e) tejto zmluvy spolu): €

 Slovom:

1. V celkovej zmluvnej cene za vykonanie diela, prác a činností podľa čl. VII. ods. 2 písm. f) tejto zmluvy (ďalej len „zmluvná cena“) sú zahrnuté všetky náklady, činnosti, práce, výkony a služby nevyhnutné za účelom  riadneho splnenia predmetu tejto zmluvy. Zmluvné strany sa dohodli, že súčasťou zmluvnej ceny je aj odmena za udelenie licencie podľa čl. XII. tejto zmluvy.
2. V prípade, že sa zmluvné strany dohodnú na odovzdaní rozpracovaného diela, bude jeho skutočne vykonaný obsah a rozsah písomne vyšpecifikovaný a na základe tejto písomnej špecifikácie a po vzájomnom odsúhlasení obidvoma zmluvnými stranami bude určená primeraná cena za takto vypracované a odovzdané dielo.
3. V zmluvnej cene je zahrnutá aj cena za projekčné služby zhotoviteľa, ktoré budú spočívať
v zmene diela vyvolané nekvalitou, neúplnosťou alebo vadou prác zhotoviteľa alebo jeho subdodávateľov, alebo nepredvídateľnými okolnosťami, vis major atď.

**Článok VIII.**

**PLATOBNÉ PODMIENKY**

1. Zmluvné strany sa dohodli, že úhrada zmluvnej ceny za vykonanie diela, prác a činností podľa čl. III. tejto zmluvy bude uskutočnená na základe faktúr vystavených zhotoviteľom,
a to nasledovne:
2. zhotoviteľ je oprávnený vystaviť faktúru na cenu podľa čl. VII. ods. 2 písm. a) tejto zmluvy po splnení záväzku podľa čl. III. ods. 1 tejto zmluvy spôsobom dohodnutým v čl. IV. ods. 2 tejto zmluvy, t. j. po odovzdaní a prevzatí geodetického zamerania.
3. zhotoviteľ je oprávnený vystaviť faktúru na cenu podľa čl. VII. ods. 2 písm. b) tejto zmluvy po podpísaní preberacieho protokolu o riadnom a včasnom splnení záväzku podľa čl. III. ods. 2 tejto zmluvy, t. j. po odovzdaní a prevzatí diela bez vád a nedostatkov;
4. zhotoviteľ je oprávnený vystaviť faktúru na cenu podľa čl. VII. ods. 2 písm. c) tejto zmluvy po poskytnutí výkonu inžinierskych činností v časti zabezpečenia právoplatného stavebného povolenia v celom rozsahu;
5. zhotoviteľ je oprávnený vystaviť faktúru na cenu podľa čl. VII. ods. 2 písm. d) tejto zmluvy po poskytnutí výkonu inžinierskych činností v časti zabezpečenia právoplatného kolaudačného rozhodnutia;
6. zhotoviteľ je oprávnený vystaviť čiastkové faktúry podľa kvartálnych období, súhrnne v súlade s cenou uvedenou v čl. VII. ods. 2 písm. e) tejto zmluvy po poskytnutí výkonu autorského dozoru podľa tejto zmluvy.
7. Podkladom pre vystavenie faktúry a súčasne jej prílohou bude preberací protokol podpísaný obidvomi zmluvnými stranami a/alebo vypracovaný súpis odovzdanej PD a/alebo doklad preukazujúci splnenie podmienok podľa čl. V. ods. 9 tejto zmluvy (fotokópia rozhodnutí, na ktorých bude vyznačená právoplatnosť) a/alebo súpis vykonaných činností v súlade s prílohou č. 1 tejto zmluvy.
8. Faktúra zhotoviteľa musí obsahovať náležitosti uvedené v § 74 zákona č. 222/2004 Z. z. o dani z pridanej hodnoty v znení neskorších predpisov. Faktúra zhotoviteľa bude okrem zákonných náležitostí obsahovať aj tieto údaje:
9. číslo zmluvy o dielo (ak zmluve bolo pridelené;
10. deň splatnosti faktúry (podľa zmluvy);
11. pečiatku a podpis osoby oprávnenej fakturovať v mene zhotoviteľa;
12. prílohu k faktúre: dokumenty uvedené v predchádzajúcom bode 2 tohto článku.

1. Splatnosť faktúr je 30 dní odo dňa ich doručenia spolu s povinnými prílohami objednávateľovi na adresu uvedenú v záhlaví tejto zmluvy. V prípade, ak zhotoviteľ doručí objednávateľovi faktúru skôr, než mal objednávateľ možnosť využiť svoje právo vykonať kontrolu zjavných vád, chýb a nedostatkov odovzdávaného diela ako celku alebo skôr, než došlo k spísaniu preberacieho protokolu, plynie 30-dňová lehota splatnosti takto doručenej faktúry odo dňa skončenia kontroly, ktorou objednávateľ zistí riadne vykonanie odovzdávaného diela.
2. V  prípade, že faktúra nebude obsahovať všetky údaje uvedené v ustanovení § 74 zákona
o DPH alebo v ods. 3 tohto článku, alebo bude obsahovať nesprávne uvedené náležitosti, alebo nebude obsahovať všetky potrebné prílohy, objednávateľ je oprávnený faktúru vrátiť a požadovať doplnenie alebo odstránenie nedostatkov. Zhotoviteľ je povinný vystaviť novú faktúru s  údajmi uvedenými v ustanovení § 74 zákona o DPH a v ods. 3. tohto článku. Dňom doručenia novej opravenej faktúry objednávateľovi začne plynúť nová 30-dňová lehota splatnosti.
3. V prípade potreby vykonania prác naviac, požadovaných objednávateľom nad rámec tejto zmluvy alebo prác, resp. zmien, ktoré nemohol zhotoviteľ v čase predloženia ponuky predvídať, a ktoré budú mať vplyv na cenu a čas plnenia, bude vykonanie takýchto prác riešené písomným dodatkom k tejto zmluve, ktorý musí byť uzavretý v súlade so zákonom o verejnom obstarávaní. Zhotoviteľ je povinný bez zbytočného odkladu oznámiť objednávateľovi potrebu vykonania prác naviac, ktoré nemohol v čase predloženia ponuky predvídať , a s tým spojené prekročenie ceny formou návrhu písomného dodatku.
4. Zhotoviteľ nie je oprávnený požadovať od objednávateľa akékoľvek zálohové platby alebo preddavky na zmluvnú cenu alebo na prípadné práce naviac požadované objednávateľom podľa odseku 6. tohto článku zmluvy.
5. Objednávateľ je oprávnený kedykoľvek jednostranne započítať voči splatným pohľadávkam zhotoviteľa splatné pohľadávky, ktoré má voči zhotoviteľovi podľa tejto zmluvy objednávateľ, a to najmä, ale nielen z dôvodu uplatnenia nároku na zmluvné pokuty, úroky z omeškania alebo škodu. Zhotoviteľ nie je oprávnený započítať voči pohľadávkam objednávateľa žiadne svoje pohľadávky, ktoré má voči objednávateľovi.

**Článok IX.**

**ZODPOVEDNOSŤ ZA VADY**

1. Zhotoviteľ zodpovedá za to, že dielo bude zhotovené riadne a včas, v kvalite podľa požiadaviek objednávateľa a odovzdané objednávateľovi podľa ustanovení tejto zmluvy a bez vád. Zhotoviteľ zodpovedá za to, že výkaz výmer predstavuje skutočný rozsah prác potrebných na uskutočnenie stavby a je v plnom rozsahu v súlade s ostatnou predloženou dokumentáciou, a to výkresovou časťou, technickou správou a inými časťami PD. Zhotoviteľ zodpovedá za to, že geodetické zameranie a inžinierske činnosti a činnosti autorského dozoru budú vykonané, podľa podmienok tejto zmluvy a v súlade s príslušnými právnymi predpismi.
2. Zhotoviteľ zodpovedá za vady, ktoré má dielo v čase jeho odovzdania objednávateľovi,
aj keď vyjdú najavo až po odovzdaní a prevzatí diela. Za vady vzniknuté po odovzdaní diela zodpovedá iba vtedy, ak boli spôsobené porušením jeho povinností alebo nedodržaním príslušných platných noriem. Záručná doba na zhotovené dielo je 60 mesiacov a začína plynúť odo dňa odovzdania a prevzatia diela alebo jeho časti objednávateľom. Záväzky zo záruky prechádzajú aj na prípadného právneho nástupcu zhotoviteľa.
3. Dielo má vady, ak dielo alebo ktorákoľvek vec (vrátane jej súčasti alebo príslušenstva), právo alebo iná majetková hodnota, ktorá je súčasťou predmetu zmluvy, sa nehodia na účel určený v tejto zmluve alebo nezodpovedajú rozsahu a kvalite vymedzenej v tejto zmluve, nie sú v súlade s STN a EN, so všeobecne záväznými právnymi predpismi a technickými predpismi. Za vadu diela sa považuje aj nesúlad výkazu výmer s projektovou dokumentáciou alebo jej časťami. Objednávateľ nie je povinný prevziať dielo, ktoré nie je vykonané riadne alebo včas, podľa podmienok určených v tejto zmluve a v jej prílohách. V takom prípade objednávateľ nie je v omeškaní s úhradou zmluvnej ceny.
4. Zhotoviteľ nezodpovedá za vady, ktoré boli spôsobené:
5. použitím podkladov prevzatých od objednávateľa a zhotoviteľ ani pri vynaložení všetkej odbornej starostlivosti, všetkého úsilia nemohol zistiť ich nevhodnosť;
6. použitím podkladov prevzatých od objednávateľa a ak na ich nevhodnosť upozornil objednávateľa a ten na ich použití trval.
7. Zhotoviteľ sa zaväzuje prípadné vady diela odstrániť a v prípade inžinierskej činnosti a činnosti autorského dozoru vadné plnenie napraviť, a to bezodplatne v lehote 10 kalendárnych dní
po uplatnení oprávnenej reklamácie objednávateľom, ak sa zmluvné strany nedohodnú
na dlhšej lehote. Reklamáciu vady diela resp. plnenia predmetu tejto zmluvy je objednávateľ povinný uplatniť bez zbytočného odkladu po jej zistení v písomnej forme. V prípade,
ak zhotoviteľ reklamovanú vadu v stanovenej lehote neodstráni, je objednávateľ oprávnený odstrániť reklamovanú vadu prostredníctvom tretej osoby na náklady zhotoviteľa.
8. V prípade, že sa počas realizácie stavby preukáže nekvalita, neúplnosť diela, prípadne budú zistené iné vady diela ako napr.: nezrovnalosti vo výkresovej časti, chýbajúce časti PD, chybne uvedené rozmery, počty kusov jednotlivých prvkov a iné, má objednávateľ nárok požadovať od zhotoviteľa náhradné plnenie alebo dodanie chýbajúceho plnenia, a to bezodkladne a bez nároku zhotoviteľa na úhradu nákladov s tým spojených.
9. V prípade, že v dôsledku vád a nedorobkov PD a ostatných podkladov bude objednávateľovi spôsobené zvýšenie obstarávacích nákladov realizačných prác na stavbe, tieto náklady znáša zhotoviteľ a zároveň je povinný ich uhradiť objednávateľovi v celej výške.
10. Nároky objednávateľa z riadne reklamovanej vady sa riadia ustanovením § 564 Obchodného zákonníka.
11. Uplatnením nárokov z vád diela nie sú dotknuté nároky objednávateľa na náhradu škody alebo na zmluvnú pokutu.

**Článok X.**

**UKONČENIE ZMLUVY**

1. Zmluvné strany sa dohodli, že pred uplynutím doby trvania zmluvy je možné túto zmluvu ukončiť:
2. dohodou zmluvných strán,
3. odstúpením od zmluvy jednou zo zmluvných strán,
4. výpoveďou objednávateľa.
5. Objednávateľ má právo odstúpiť od tejto zmluvy z dôvodov uvedených v Obchodnom zákonníku alebo ak dôjde k podstatnému porušeniu zmluvy zo strany zhotoviteľa. Za podstatné porušenie zmluvy sa považuje:
6. omeškanie zhotoviteľa so splnením povinnosti vykonať dielo a činnosti uvedené v čl. III. ods. 1 a 4 riadne a/alebo včas o viac ako 15 kalendárnych dní oproti termínom uvedeným v čl. V. tejto zmluvy,
7. ak zhotoviteľ v rozpore s ustanoveniami zmluvy nezačal, prerušil alebo zastavil realizáciu diela alebo výkon inžinierskej činnosti alebo výkon autorského dozoru, alebo inak prejavil svoj úmysel nepokračovať v plnení zmluvy,
8. ak sa preukáže, že ASI nemá alebo stratí odbornú spôsobilosť alebo mu zanikne oprávnenie na výkon činnosti podľa článku III. ods. 6 tejto zmluvy,
9. ak zhotoviteľ nezabezpečí ASI podľa článku III. ods. 7 tejto zmluvy a/alebo ak zhotoviteľ poruší ktorúkoľvek povinnosť stanovenú v článku III. ods. 7 až 8 tejto zmluvy,
10. ak je zhotoviteľ v omeškaní s odstraňovaním objednávateľom oznámených vád, ktoré sa objavili počas vykonávania predmetu zmluvy alebo pri odovzdávaní a preberaní predmetu zmluvy,
11. ak zhotoviteľ písomne prehlásil, že dielo , resp. predmet zmluvy nevykoná,
12. ak zhotoviteľ nemá alebo stratí odbornú spôsobilosť alebo mu zanikne oprávnenie
na výkon činnosti, ktoré sú predmetom zmluvy,
13. ak zhotoviteľ použije na vykonanie diela alebo na výkon činností, ktoré sú predmetom tejto zmluvy osoby bez potrebného oprávnenia,
14. ak zhotoviteľ poruší svoje povinnosti uvedené v článku VI. ods. 3 a v článku XIII. ods. 1 a 2 tejto zmluvy,
15. ak bol počas platnosti tejto zmluvy vyhlásený na majetok zhotoviteľa konkurz, alebo bolo zastavené konkurzné konanie pre nedostatok majetku, alebo bol zrušený konkurz
pre nedostatok majetku, alebo bola povolená reštrukturalizácia, alebo sa voči zhotoviteľovi vedie exekučné konanie, alebo ak zhotoviteľ vstúpil do likvidácie,
16. ak zhotoviteľ alebo subdodávateľ, ktorí majú povinnosť zapisovať sa do registra partnerov verejného sektora podľa zákona  o registri partnerov, neboli v čase platnosti zmluvy zapísaní v registri partnerov verejného sektora alebo ak boli vymazaní z registra partnerov verejného sektora alebo im bol právoplatne uložený zákaz účasti vo verejnom obstarávaní potvrdený konečným rozhodnutím,
17. ak vzhľadom na hospodársku situáciu alebo postup zhotoviteľa je odôvodnená obava objednávateľa, že si zhotoviteľ nesplní alebo nebude plniť svoje záväzky a povinnosti vyplývajúce pre neho z tejto zmluvy riadne a včas,
18. ak zhotoviteľ postúpi alebo prevedie tretej osobe práva a/alebo povinnosti vyplývajúce mu z tejto zmluvy v rozpore s príslušnými ustanoveniami zmluvy,
19. ak zhotoviteľ prestane spĺňať niektorú z podmienok účasti osobného postavenia podľa zákona o verejnom obstarávaní (o tejto skutočnosti je zhotoviteľ povinný objednávateľa bezodkladne informovať),
20. ak tak ustanovuje táto zmluva priamo v niektorom zo svojich ustanovení.

1. Objednávateľ má právo odstúpiť od tejto zmluvy aj v prípadoch, ktoré sú stanovené v ustanoveniach § 19 zákona o verejnom obstarávaní.
2. Zhotoviteľ má právo odstúpiť od tejto zmluvy v prípade, ak je objednávateľ v omeškaní s úhradou zmluvnej ceny o viac ako 60 dní po lehote splatnosti.
3. Odstúpenie od zmluvy musí mať písomnú formu, musí byť doručené druhej zmluvnej strane a jeho účinky nastávajú dňom doručenia zmluvnej strane, ktorá svoju povinnosť porušila.
4. Objednávateľ je oprávnený vypovedať zmluvu aj bez udania dôvodu. Výpoveď musí mať písomnú formu. Výpovedná lehota je jeden mesiac a začína plynúť prvým dňom kalendárneho mesiaca, ktorý nasleduje po kalendárnom mesiaci, v ktorom bola výpoveď doručená zhotoviteľovi.
5. Odstúpením od zmluvy alebo výpoveďou nie je dotknuté právo objednávateľa na náhradu škody alebo na zmluvnú pokutu.
6. Dielo ani jeho časti nie je zhotoviteľ oprávnený poskytnúť iným osobám než objednávateľovi.
7. Zhotoviteľ má nárok na úhradu ceny predmetu zmluvy len za tie práce a činnosti, ktoré boli ku dňu ukončenia zmluvy niektorým zo spôsobov uvedených v tomto článku zmluvy preukázateľne vykonané riadne a včas. Zmluvné strany určia celkovú sumu, ktorú zaplatí objednávateľ zhotoviteľovi tak, že sa zohľadnia

- platby, ktoré už boli vykonané,

- nároky zmluvných strán vzniknuté z porušenia zmluvných povinností,

- rozpracovanosť diela,

- to, či ide o ucelené a dokončené časti diela, ktoré budú použiteľné zo strany objednávateľa.

1. V prípade predčasného ukončenia tejto zmluvy nebude zhotoviteľovi umožnené,
aby vykonával autorský dozor a inžiniersku činnosť nad budúcou realizáciou stavby, resp. projektovaného diela, pričom objednávateľ bude oprávnený vykonávať na projektovanom diele akékoľvek zmeny a zásahy bez ohľadu na skutočnosť, či tieto zmeny alebo zásahy budú mať vplyv na hodnotu diela, s čím zhotoviteľ výslovne súhlasí.

**Článok XI.**

**ZMLUVNÉ POKUTY**

1. V prípade omeškania objednávateľa s úhradou faktúry má zhotoviteľ právo na zaplatenie úroku z omeškania vo výške podľa nariadenia vlády SR č. 21/2013 Z. z., ktorým sa vykonávajú niektoré ustanovenia Obchodného zákonníka, za každý aj začatý deň omeškania.
2. V prípade, ak zhotoviteľ nedodá, neposkytne alebo nevyhotoví objednávateľovi predmet zmluvy podľa čl. III. ods. 2 tejto zmluvy, v rozsahu a obsahu podľa čl. IV. tejto zmluvy, v termínoch dohodnutých podľa čl. V. tejto zmluvy, vzniká objednávateľovi voči zhotoviteľovi nárok na zaplatenie zmluvnej pokuty vo výške 1 % zo zmluvnej ceny podľa v čl. VII. ods. 2 písm. b) tejto zmluvy za každý aj začatý deň omeškania.
3. V prípade, ak si zhotoviteľ nesplní akúkoľvek povinnosť v rámci výkonu inžinierskej činnosti, vzniká objednávateľovi voči zhotoviteľovi nárok na zaplatenie zmluvnej pokuty vo výške 12 % zo zmluvnej ceny podľa v čl. VII. ods. 2 písm. c) a d) tejto zmluvy (t.j. z ceny, ktorá sa vypočíta ako súčet cien uvedených v čl. VII. ods. 2 písm. c) a d) tejto zmluvy), za každé jedno porušenie povinnosti, a to aj opakovane.
4. V prípade, ak si zhotoviteľ nesplní akúkoľvek povinnosť v rámci výkonu autorského dozoru, vzniká objednávateľovi voči zhotoviteľovi nárok na zaplatenie zmluvnej pokuty
vo výške 12 % zo zmluvnej ceny podľa v čl. VII. ods. 2 písm. e) tejto zmluvy za každé jedno porušenie povinnosti, a to aj opakovane.
5. Ak zhotoviteľ nesplní svoj záväzok zabezpečiť ASI podľa článku III. ods. 6 tejto zmluvy, zaväzuje sa zaplatiť zmluvnú pokutu vo výške 25 % zo zmluvnej ceny uvedenej v čl. VII. ods. 2 písm. f) tejto zmluvy, za každé jedno porušenie povinnosti, a to aj opakovane.
6. Ak zhotoviteľ poruší ktorúkoľvek povinnosť stanovenú v článku III. ods. 7 až 8 tejto zmluvy, zaväzuje sa zaplatiť zmluvnú pokutu vo výške 25 % zo zmluvnej ceny uvedenej v čl. VII. ods. 2 písm. f) tejto zmluvy ,za každé jedno porušenie povinnosti, a to aj opakovane.
7. V prípade, ak zhotoviteľ v rozpore s ustanoveniami zmluvy nezačal, prerušil alebo zastavil realizáciu diela alebo výkon inžinierskej činnosti alebo výkon autorského dozoru, alebo inak prejavil svoj úmysel nepokračovať v plnení zmluvy, má objednávateľ právo na zaplatenie zmluvnej pokuty vo výške 25 % zo zmluvnej ceny uvedenej v čl. VII. ods. 2 písm. e) tejto zmluvy, za porušenie každej povinnosti jednotlivo.
8. V prípade, ak zhotoviteľ v rozpore s ustanoveniami zmluvy nezačal, prerušil alebo zastavil realizáciu diela alebo výkon inžinierskej činnosti alebo výkon autorského dozoru alebo vyhotovenie geodetického zamerania alebo inak prejavil svoj úmysel nepokračovať v plnení zmluvy, má objednávateľ právo na zaplatenie zmluvnej pokuty vo výške 25 % zo zmluvnej ceny uvedenej v čl. VII. ods. 2 písm. f) tejto zmluvy, za porušenie každej povinnosti jednotlivo..
9. V prípade, ak zhotoviteľ použije na vykonanie diela alebo na výkon činností, ktoré sú predmetom tejto zmluvy osoby bez potrebného oprávnenia, má objednávateľ právo
na zaplatenie zmluvnej pokuty vo výške 25 % zo zmluvnej ceny uvedenej v čl. VII. ods. 2 písm. f) tejto zmluvy, za porušenie každej povinnosti jednotlivo.
10. V prípade omeškania zhotoviteľa s odstránením vád v lehote určenej podľa tejto zmluvy má objednávateľ právo na zmluvnú pokutu vo výške 300,00 EUR za každý jednotlivý prípad
a každý deň omeškania až do odstránenia vád.
11. Ak si zhotoviteľ nesplní svoj záväzok podľa čl. II. ods. 2 písm. l) tejto zmluvy, má objednávateľ právo na zmluvnú pokutu vo výške 100,00 EUR za každý prípad a začatý deň omeškania až do riadneho splnenia záväzku zhotoviteľom.
12. Ak zhotoviteľ poruší ktorúkoľvek z povinností stanovených v čl. VI. ods. 3, 4, 5 a 7 tejto zmluvy, objednávateľ je oprávnený požadovať od zhotoviteľa zaplatenie zmluvnej pokuty vo výške
1 % zo zmluvnej ceny uvedenej v čl. VII. ods. 2 písm. e) tejto zmluvy za každý jednotlivý prípad.
13. Ak zhotoviteľ poruší ktorúkoľvek z povinností stanovených v čl. XIII. ods. 1 a 2 tejto zmluvy, objednávateľ je oprávnený požadovať od zhotoviteľa zaplatenie zmluvnej pokuty vo výške
5 % zo zmluvnej ceny uvedenej v čl. VII. ods. 2 písm. a) tejto zmluvy za každý jednotlivý prípad.
14. Zmluvná pokuta bude uhradená zmluvnými stranami nezávisle na tom, či a v akej výške vznikne oprávnenej osobe (zmluvnej strane) nárok na náhradu škody, ktorú možno vymáhať samostatne. Zmluvné pokuty podľa tohto článku zmluvy sa zhotoviteľ zaväzuje zaplatiť objednávateľovi v lehote do 7 kalendárnych dní odo dňa ich písomného uplatnenia objednávateľom.
15. V prípade, ak zhotoviteľ zavineným porušením svojich povinností podľa tejto zmluvy spôsobí objednávateľovi škodu, má objednávateľ nárok na náhradu škody v rozsahu preukázateľne prevyšujúcom zmluvnú pokutu. Za škodu sa považujú aj sankcie uložené objednávateľovi iným subjektom, ak tieto bolo uložené v dôsledku činností alebo za nedodržanie povinností, za ktoré zodpovedá zhotoviteľ.
16. Zaplatenie zmluvnej pokuty nemá vplyv na splnenie povinnosti zhotoviteľa, ktorá bola zabezpečená zmluvnou pokutou.

**Článok XII.**

**LICENCIA**

1. Zhotoviteľ v súlade s § 65 a nasl. zákona č. 185/2015 Z. z. Autorský zákon (ďalej aj „autorský zákon“) udeľuje objednávateľovi k autorsky chráneným  častiam  diela a k dielu ako celku:
2. výhradnú, vecne a priestorovo neobmedzenú licenciu (súhlas) na použitie diela a jeho jednotlivých častí na všetky zmluvným stranám pri uzavieraní tejto zmluvy známe spôsoby použitia, najmä spôsobom a v rozsahu bližšie uvedenom v ods. 2 tohto článku,
3. súhlas na to, aby objednávateľ bol oprávnený udeliť sublicenciu k dielu alebo jeho jednotlivým častiam tretím osobám, najmä štátnym orgánom a orgánom verejnej správy Slovenskej republiky a/alebo právnickým osobám založenými týmito orgánmi a právnickým osobám alebo iným osobám, na ktoré bude prenesený výkon štátnej alebo verejnej správy,
4. súhlas na to, aby objednávateľ bol oprávnený zmluvne postúpiť výhradnú licenciu udelenú touto zmluvou na tretie osoby, najmä na štátne orgány a orgány verejnej správy Slovenskej republiky a/alebo právnické osoby založené týmito orgánmi a právnické osoby alebo iné osoby, na ktoré bude prenesený výkon štátnej alebo verejnej správy.
5. Zhotoviteľ udeľuje súhlas na použitie diela vcelku alebo po častiach na všetky známe spôsoby použitia diela, najmä: na ďalšie spracovanie (úprava, zmena a pod.) alebo spojenie s iným dielom, na vyhotovenie rozmnoženiny diela, na verejné rozširovanie originálu a rozmnoženín formou ich bezodplatného poskytnutia alebo postúpenia orgánom a právnickým alebo fyzickým osobám zodpovedným, zainteresovaným alebo dotknutým investičnou prípravou a samotnou realizáciou stavby a príp. aj jeho poskytnutie  ďalším spracovateľom vyšších stupňov diela (napr. dokumentácie skutočnej realizácie stavby /“DSRS“/ alebo inej ďalšej projektovej dokumentácie), alebo jeho/ich rozmnoženín alebo iné uvedenia diela na verejnosti.

Zhotoviteľ súhlasí s tým, že objednávateľ môže dielo upravovať, meniť alebo vykonávať iné zásahy do diela a môže dať prepracovať dielo alebo jeho časť inej osobe bez opätovného súhlasu zhotoviteľa.

1. Súhlasy udelené v tomto článku sa vzťahujú aj na použitie rozpracovanej verzie diela alebo jednotlivých častí diela alebo iných dokumentov a výstupov tejto zmluvy.
2. Zhotoviteľ udeľuje neodvolateľný súhlas na vykonanie zmien na diele objednávateľovi a jeho prípadným právnym nástupcom, ktorí by mohli vzniknúť najmä zlúčením, splynutím, zmenou právnej formy a pod. Zhotoviteľ sa zaväzuje zabezpečiť pre objednávateľa neodvolateľný súhlas na vykonávanie zmien na diele od všetkých autorov diela a uvedený súhlas/súhlasy od všetkých autorov diela odovzdať objednávateľovi v listinnej podobe *najneskôr s odovzdaním diela.*
3. Odmena za udelenie licencie je v plnom rozsahu zahrnutá v celkovej zmluvnej cene podľa tejto zmluvy.
4. Licencia udelená touto zmluvou je udelená na dobu trvania majetkových autorských práv podľa § 32 autorského zákona, a to aj vtedy, ak táto zmluva zanikne alebo sa zruší pred úplným vykonaním diela zhotoviteľom.
5. Licencia udelená touto zmluvou oprávňuje objednávateľa použiť dielo, jeho jednotlivé časti, ako aj rozpracované časti alebo iné dokumenty a výstupy tejto zmluvy priamo (svojimi zamestnancami) alebo prostredníctvom tretích osôb (dodávateľov).
6. Objednávateľ je pri použití diela povinný počínať si tak, aby ako autora uvádzal zhotoviteľa, resp. autorov uvedených zhotoviteľom.

**Článok XIII.**

**OSTATNÉ USTANOVENIA**

1. Každý, kto sa zúčastní na príprave a vyhotovení dokumentácie súťažných podkladov pre verejné obstarávanie na zhotovenie stavby, je povinný podľa zákona o verejnom obstarávaní zachovávať mlčanlivosť o ich obsahu až do dňa, keď sa poskytnú uchádzačom alebo záujemcom. O tejto skutočnosti zhotoviteľ poskytne objednávateľovi (verejnému obstarávateľovi) pri odovzdaní predmetu tejto zmluvy písomné vyhlásenie spracovateľov PD o nestrannosti a dôvernosti spracovávaných informácií.
2. Zhotoviteľ predloží najneskôr ku dňu podpisu tejto zmluvy objednávateľovi doklad o poistení zodpovednosti za škodu spôsobenú pri výkone profesie, ktorá by mohla vzniknúť v súvislosti s jeho výkonom činnosti alebo v súvislosti s výkonom činnosti jeho zamestnancov a/alebo subdodávateľov, kryjúcu prípadné škody spôsobené pri príprave a realizácií predmetu tejto zmluvy a pri plnení s predmetom tejto zmluvy súvisiacimi záväzkami, a to na výšku poistnej sumy najmenej 10 000,00 EUR. Doklad o poistení zodpovednosti za škodu spôsobenú pri výkone profesie (scan originálu) tvorí prílohu č. 4 tejto zmluvy. Doklad o úhrade poistného zašle zhotoviteľ kontaktnej osobe objednávateľa uvedenej v čl. XIV. bod 2 písm. c) kedykoľvek na jeho vyžiadanie. Zhotoviteľ sa zaväzuje udržiavať poistenie v platnosti v dohodnutej výške po celú dobu trvania tejto zmluvy. Porušenie uvedenej povinnosti sa považuje za podstatné porušenie tejto zmluvy.

**Článok XIV.**

**DORUČOVANIE**

1. Pokiaľ nie je v zmluve výslovne uvedené inak, všetky oznámenia, vyhlásenia, žiadosti, výzvy
a iné úkony v súvislosti s touto zmluvou a jej plnením, musia byť urobené v písomnej forme (ďalej aj „písomnosť“).
2. Písomná komunikácia medzi zmluvnými stranami bude prebiehať podľa údajov
v obchodnom registri. Za doručenie písomnosti v súvislosti s touto zmluvou druhej zmluvnej strane sa považuje:
3. osobné doručenie písomnosti druhej zmluvnej strane, ktorá je povinná potvrdiť prevzatie písomnosti, k doručeniu môže dôjsť priamo oprávnenou osobou zmluvnej strany
alebo prostredníctvom kuriéra, a to oprávnenej osobe druhej zmluvnej strany; ak zmluvná strana odmietne prevziať písomnosť, považuje sa táto písomnosť za doručenú odmietnutím jej prevzatia, alebo
4. zaslanie písomnosti ako doporučenej poštovej zásielky prostredníctvom pošty s doručenkou. V prípade vrátenia nedoručenej alebo odopretej zásielky, riadne odoslanej podľa predchádzajúcej vety odosielateľovi, sa táto považuje za doručenú dňom jej vrátenia; ak adresát odmietol písomnosť prevziať, dňom odmietnutia,
5. zaslanie písomnosti elektronicky na adresu elektronickej pošty osôb uvedených v tomto odstavci zmluvy a zároveň vždy v kópii na emailové adresy uvedené v čl. I. tejto zmluvy (len ak sú to rôzne emailové adresy). Zmluvné strany určili a navzájom si oznámili kontaktné údaje poverených zamestnancov zmluvných strán:

za objednávateľa:

- meno   priezvisko: Vladimír Mackovič

- telefónne číslo: +421 918 110 048

- email: vladimir.mackovic@uniba.sk

 za zhotoviteľa:

- meno   priezvisko: XX

- telefónne číslo: XX

- email: XX

pričom písomnosť sa považuje za doručenú okamihom prevzatia v prípade, ak prevzatie druhá strana potvrdí, alebo dňom nasledujúcim po dni odoslania písomnosti na uvedené adresy elektronickej pošty, ak druhá strana prevzatie písomnosti nepotvrdí.

1. Písomnosti, ktorých obsah sa týka platnosti a účinnosti zmluvy alebo by mali vplyv na práva a povinnosti zmluvných strán z tejto zmluvy alebo z iného dôvodu ide o písomnosti zásadného charakteru, sa považujú za doručené len ak boli doručené spôsobom podľa ods. 2 písm. a) alebo b) zmluvy.
2. Akákoľvek zmeny adries a kontaktov sú účinné až doručením oznámenia o ich zmene druhej zmluvnej strane spôsobom podľa ods. 2 písm. a) alebo b) zmluvy.

**Článok XV.**

**ZÁVEREČNÉ USTANOVENIA**

1. Ustanovenia tejto zmluvy možno meniť a/alebo dopĺňať len v súlade so zákonom o verejnom obstarávaní vo forme písomných očíslovaných dodatkov podpísaných oboma zmluvnými stranami, ktoré budú tvoriť neoddeliteľnú súčasť tejto zmluvy, ak nie je v tejto zmluve uvedené inak. Prevod a postúpenie práv a povinností zo zmluvy zo strany zhotoviteľa je možný len s predchádzajúcim písomným súhlasom objednávateľa.
2. Ostatné právne vzťahy výslovne touto zmluvou neupravené sa riadia príslušnými ustanoveniami Obchodného zákonníka v platnom znení.
3. Neplatnosť niektorého z ustanovení tejto zmluvy nemá vplyv na platnosť ostatných ustanovení. Ak sa niektoré z ustanovení tejto zmluvy stane neplatným z dôvodu rozporu s právnymi predpismi, zaväzujú sa obe zmluvné strany takéto ustanovenie nahradiť iným, ktoré najviac zodpovedá hospodárskym účelom a právnemu významu pôvodného ustanovenia.
4. Spory, ktoré by mohli vzniknúť pri plnení zmluvných povinností, budú zmluvným stranami riešené predovšetkým dohodou. Pokiaľ by zmluvné strany nedospeli k dohode, pre riešenie sporu je príslušný súd.
5. Objednávateľ sa zaväzuje, že k termínu podpisu zmluvy disponuje všetkými potrebnými právami na spracovanie akejkoľvek preexistentnej projektovej dokumentácie vzťahujúcej sa k predmetu zmluvy v neobmedzenom územnom a vecnom rozsahu vrátane nárokov tretích osôb. Prípadné nároky tretích osôb v zmysle vyššie uvedeného ustanovenia sa zhotoviteľ zaväzuje vysporiadať na vlastné náklady.
6. Táto zmluva je vypracovaná v troch vyhotoveniach. Objednávateľ obdrží dve vyhotovenia a zhotoviteľ obdrží jedno vyhotovenia zmluvy.
7. Zmluvné strany týmto vyhlasujú, že táto zmluva zodpovedá ich slobodnej a vážnej vôli, uzatvárajú ju dobrovoľne, bez tiesne a na znak súhlasu s jej obsahom ju podpisujú.
8. Táto zmluva vzniká prejavením súhlasu s celým jej obsahom. Zmluva nadobúda platnosť dňom jej podpísania a účinnosť dňom nasledujúcim po dni jej zverejnenia v zmysle § 47a zákona č. 40/1964 Zb. Občiansky zákonník v znení neskorších predpisov.
9. Zmluvné strany berú na vedomie, že podľa ust. § 5a ods. 1 a 4 zákona č. 211/2000 Z. z. o slobodnom prístupe k informáciám v znení neskorších predpisov sa v prípade tejto zmluvy jedná o povinne zverejňovanú zmluvu, ktorá sa zverejňuje v Centrálnom registri zmlúv vedenom na Úrade vlády SR.

Prílohy:

Príloha č. 1: Opis predmetu zákazky

Príloha č. 2: Cenová ponuka

Príloha č. 3: Zoznam subdodávateľov

Príloha č. 4: Doklad o poistení

V  , dňa ............. V Bratislave, dňa .............................

**Za zhotoviteľa: Za objednávateľa:**

**.................................................. ..................................................**

 Ing. Ingrid Kútna Želonková, PhD., kvestorka